Document ID: 31989D0345

31989D0345
L 142/20
SLUŽBENI LIST EUROPSKE UNIJE
03.05.1989.
ODLUKA VIJEĆA
od 3. svibnja 1989.
o ovlaštenju država članica za prihvaćanje izmjene Carinske konvencije o karnetu ATA za privremeni uvoz robe (Konvencija ATA)
(89/345/EEZ)
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 13.,
uzimajući u obzir prijedlog Komisije,
budući da su države članice ugovorne stranke Carinske konvencije o karnetu ATA za privremeni uvoz robe (Konvencija ATA) sastavljene u Bruxellesu 6. prosinca 1961.; budući da Zajednica, u nedostatku odredbe kojom bi joj se omogućilo pristupanje, nije ugovorna stranke te Konvencije;
budući da je na inicijativu određenih država članica na prvom sastanku ugovornih stranaka održanog 26. studenoga 1987. usvojena preporuka o izmjeni spomenute Konvencije i budući da se ta izmjena odnosila na njezin Prilog koji sadrži predložak karneta ATA; budući da je glavni tajnik Vijeća za carinsku za suradnju 4. studenoga 1988. obavijestio ugovorne stranke o toj preporuci;
budući da propisi Zajednice člancima 12. i 14. Uredbe Komisije (EEZ) br. 1751/84 od 13. lipnja 1984. o utvrđivanju određenih odredaba za primjenu Uredbe Vijeća (EEZ) br. 3599/82 o postupku privremenog uvoza (1) omogućuju korištenje karneta ATA za privremeni uvoz robe; budući da korištenje karneta ATA olakšava formalnosti tijekom privremenog uvoza robe i pruža povlastice u međunarodnoj trgovini; budući da preporučena izmjena stoga spada u nadležnost Zajednice u okviru zajedničke trgovinske politike; budući da bi se države članice trebale ovlastiti za prihvaćanje izmjene kako bi ona mogla stupiti na snagu,
ODLUČILO JE:
Članak 1.
Države članice se ovlašćuju za prihvaćanje izmjene Carinske konvencije o karnetu ATA za privremeni uvoz robe (Konvencija ATA), sastavljene u Bruxellesu 6. prosinca 1961., posebno u pogledu Priloga koji sadrži predložak karneta ATA.
Članak 2.
Ova je Odluka upućena državama članicama.
Sastavljeno u Bruxellesu 3. svibnja 1989.

Labels: 10
3
5